钦定古今图书集成/方舆汇编/边裔典/第001卷 > 汉
## 钦定古今图书集成/方舆汇编/边裔典/第001卷 > 汉

汉承秦制，置“典客”及“典属国”，以待归义蛮夷。后并属
大鸿胪。

按《汉书百官表》：“典客，秦官，掌诸归义蛮夷，有丞。景帝
中六年更名大行令，武帝太初元年更名大鸿胪，属
官有行人、译官、别火三令丞。”〈别火主治改火之事〉及郡邸长、丞
武帝太初元年，更名行人为大行令，初置别火，王莽
改大鸿胪曰典乐。初置郡国邸，属少府，中属中尉，后
属大鸿胪。

典属国，秦官，掌蛮夷降者。武帝元狩三年，昆邪王降，
复增属国，置都尉、丞、候千人。属官《九译令》。成帝河平
元年省并大鸿胪。